**VILNIAUS MIESTO SAVIVALDYBĖ**

**VIEŠOJI ĮSTAIGA DIENOS CENTRAS ,,MES ESAME”**

Pramonės g. 141, Vilnius, tel. (8 5) 260 6630 / 260 6634, el. p. mcentras@mesesame.lt

Duomenys kaupiami ir saugomi Juridinių asmenų registre, kodas 293268560

PATVIRTINTA

Viešosios įstaigos dienos centro „Mes esame“ viešojo pirkimo komisijos 2018-09-10 posėdžio protokolu Nr. 1-16-31

**MAŽOS VERTĖS MĖSOS IR MĖSOS PRODUKTŲ PIRKIMO SĄLYGOS**

**TURINYS**

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. PASIŪLYMŲ RENGIMAS, PATEIKIMAS, KEITIMAS
5. PIRKIMO SĄLYGŲ PAAIŠKINIMAS IR PATIKSLINIMAS
6. VOKŲ SU PASIŪLYMAIS SVARSTYMO PROCEDŪROS
7. PASIŪLYMŲ NAGRINĖJIMAS
8. PASIŪLYMŲ ATMETIMO PRIEŽASTYS
9. PASIŪLYMŲ VERTINIMAS
10. PRELIMINARI PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO
11. PRETENZIJŲ IR SKUNDŲ NAGRINĖJIMO TVARKA
12. PIRKIMO SUTARTIES SĄLYGOS

PRIEDAI:

1. Prekių techninė specifikacija ir kiekiai.
2. Pasiūlymo forma.
3. Mėsos ir mėsos produktų tiekimo į VšĮ dienos centrą ,,Mes esame“ grafikas.
4. Kvalifikacinių reikalavimų atitikties deklaracija.
5. Mėsos ir mėsos produktų pirkimo-pardavimo sutarties projektas.
   1. **BENDROSIOS NUOSTATOS**

1.1 VšĮ dienos centras „Mes esame“ (toliau vadinama perkančioji organizacija) numato įsigyti mėsos ir mėsos produktų auklėtinių maitinimui įstaigoje.

1.2. Vartojamos pagrindinės sąvokos apibrėžtos Lietuvos Respublikos Viešųjų pirkimų įstatyme Nr. I-1491 (toliau – Viešųjų pirkimų įstatymas).

1.3. Pirkimas vykdomas vadovaujantis Lietuvos Respublikos Viešųjų pirkimų įstatymu (nauja redakcija), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“, kitais viešuosius pirkimus reglamentuojančiais teisės aktais ir šiais pirkimo dokumentais.

1.4. Skelbimas apie pirkimą skelbiamas Viešųjų pirkimų įstatymo nustatyta tvarka CVP IS.

1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.6. Perkančioji organizacija nėra PVM mokėtoja.

**2. PIRKIMO OBJEKTAS**

2.1. Pirkimo objektas – Mėsa ir mėsos produktai (toliau – Prekės):

2.2. Pirkimo objektas neskaidomas į atskiras pirkimo objekto dalis.

2.3. Perkamų prekių savybės ir preliminarūs kiekiai nurodyti prie šių pirkimo dokumentų pateiktoje techninėje specifikacijoje - pirkimo sąlygų 1 priede. Tiekėjų siūlomos prekės turi atitikti visus specifikacijoje nurodytus reikalavimus. Prekių sąrašas nėra baigtinis - Perkančioji organizacija gali pirkti kitų, sąraše nenurodytų prekių.

2.4. Prekių kiekiai - apytikslūs (planuojami), bus perkama pagal įstaigos poreikius ir finansines galimybes.

2.5. Prekių pirkimas 12 mėnesių nuo sutarties pasirašymo su galimybe sutartį pratęsti.

2.6. Prekių pristatymo vieta - VšĮ dienos centras ,,Mes esame“, Pramonės g. 141, Vilniuje.

2.7. Prekių pristatymo laikas - pagal poreikį, bet ne rečiau kaip 2 kartus per darbo savaitę pirmadieniais ir trečiadieniais nuo 8.30 iki 10.00 val.

**3. TIEKĖJŲ KVALIFIKACIJOS REIKALAVIMAI**

3.1. Tiekėjas, dalyvaujantis pirkime, turi atitikti minimalius kvalifikacijos reikalavimus:

1 lentelė. Bendrieji tiekėjų kvalifikacijos reikalavimai.

|  |  |  |
| --- | --- | --- |
| Eil.Nr. | **Kvalifikaciniai reikalavimai** | **Kvalifikacinius reikalavimus įrodantys dokumentai** |
| 1. | Tiekėjas turi teisę verstis ta ūkine veikla, kuri  reikalinga pirkimo sutarčiai vykdyti | Pateikiamos tiekėjo (juridinio asmens) registravimo pažymėjimo tinkamai patvirtinta kopija arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (originalas arba tinkamai patvirtintos kopijos). Pateikiamas skenuotas dokumentas elektroninėmis priemonėmis, pasirašytas elektroniniu parašu. |
| 2. | Tiekėjas nėra padaręs rimto profesinio pažeidimo (konkurencijos, darbo, darbuotojų saugos ir sveikatos, aplinkosaugos teisės aktų pažeidimo), už kurį tiekėjui (fiziniam asmeniui) yra paskirta administracinė nuobauda, arba tiekėjui (juridiniam asmeniui) – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai, o už Lietuvos Respublikos konkurencijos įstatymo 5 straipsnio pažeidimą tiekėjui, kuris yra juridinis asmuo, yra paskirta ekonominė sankcija, kai nuo sprendimo, kuriuo buvo paskirta ši sankcija įsiteisėjimo dienos, praėjo mažiau kaip trys metai. | Pateikiama tiekėjo deklaracija.  Pateikiamas skenuotas dokumentas elektroninėmis priemonėmis,  pasirašytas elektroniniu parašu. |
| 3. | Tiekėjo pateikiama informacija turi įrodyti, kad jo maisto produktai atitinka visus pirkimo dokumentuose nustatytus reikalavimus. | Deklaracija (priedas Nr. 4), kad siūlomi maisto produktai atitinka pirkimo dokumentuose nustatytus reikalavimus. |
| 4. | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Valstybinės maisto ir veterinarijos tarnybos išduotas galiojantis Maisto tvarkymo subjekto patvirtinimo pažymėjimas ir (ar) maisto tvarkymo subjekto veterinarinis patvirtinimas, ir (ar) patvirtinimas, kad jis yra įregistruotas Maisto tvarkymo subjektų registre ir turi atpažinimo numerį. |

**4. PASIŪLYMŲ RENGIMAS, PATEIKIMAS, KEITIMAS**

4.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Kiekvienas pasiūlyme pridedamas („prisegamas“) dokumentas turi būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Visi dokumentai, patvirtinantys tiekėjų kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz. atestatai, pažymos, licencijos, leidimai, tiekėjo sąžiningumo deklaracija ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

4.2. Tiekėjo pasiūlymas bei kita korespondencija pateikiama lietuvių kalba*.*

4.3. Pasiūlymas turi būti pateiktas iki **2018 m. rugsėjo 20 d. 11.00 val**. **tik elektroninėmis priemonėmis, naudojant CVP IS**. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

4.4. Prekių kainos pateikiamos eurais. Į prekės kainą įeina visi mokesčiai ir visos tiekėjo išlaidos (transportavimo ir kitos). PVM turi būti nurodomas atskirai.

4.5. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 60 dienų nuo pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

4.6. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams.

4.7. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti.

4.8. Tiekėjas pasiūlymą privalo pateikti pagal 2 priede pateiktą formą.

**5. PIRKIMO SĄLYGŲ PAAIŠKINIMAS IR PATIKSLINIMAS**

5.1 Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti pirkimo sąlygas turi būti pateikiami perkančiajai organizacijai CVP IS susirašinėjimo priemonėmis ne vėliau kaip prieš **3 darbo dienas** iki pirkimo pasiūlymų pateikimo termino pabaigos. Perkančioji organizacija į gautą prašymą atsako ne vėliau kaip per **2 darbo dienas** nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo CVP IS priemonėmis, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus **1 darbo dienai** iki pasiūlymų pateikimo termino pabaigos. Perkančioji organizacija tiek aiškindama, tikslindama konkurso sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.

5.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo sąlygas.

5.3. Perkančioji organizacija nerengs susitikimų su tiekėjais dėl pirkimo dokumentų paaiškinimų.

5.4. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai). Tiesioginį ryšį su tiekėjais įgaliotas palaikyti perkančiosios organizacijos viešųjų pirkimų komisijos narys Vygintas Petrikas, d. tel. (8 5) 260 6687.

5.5. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

**6. VOKŲ SU PASIŪLYMAIS SVARSTYMO PROCEDŪROS**

6.1. Vokai su pasiūlymais (pradinis susipažinimas su tiekėjų pasiūlymais, gautais CVP IS priemonėmis - prilyginamas vokų atplėšimui) bus atplėšiami perkančiosios organizacijos viešųjų pirkimų komisijos (toliau – Komisija) posėdyje – **2018 m. rugsėjo 20 d. 11.45 val.** VšĮ dienos centre „Mes esame“ (2 aukšte, sekretoriate), adresu: Pramonės g. 141, Vilnius LT-11115*.*

**7. PASIŪLYMŲ NAGRINĖJIMAS**

7.1. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

7.2. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

7.3. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo CVP IS susirašinėjimo priemonėmis paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, palygina tiekėjo pasiūlyme nurodytą kainą su rinkoje esančiomis analogiško pirkimo objekto kainomis bei su kitų tiekėjų pasiūlymuose nurodytomis kainomis. Jei tiekėjas kainos nepagrindžia, jo pasiūlymas atmetamas.

7.4. Tiekėjo pateikto pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.

**8. PASIŪLYMŲ ATMETIMO PRIEŽASTYS**

8.1. Komisija atmeta pasiūlymą, jeigu:

8.1.1. Pasiūlymas neatitiko konkurso sąlygose nustatytų reikalavimų (pvz., tiekėjo pateikta techninė specifikacija neatitinka pirkimo dokumentuose nustatytų reikalavimų; nepateikta Tiekėjo sąžiningumo deklaracija; pateiktas CVP IS priemonėmis – pasiūlymas/dokumentai nepasirašyti konkurso sąlygose nurodytu būdu).

8.1.2. Tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo.

8.1.3. Visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos.

8.1.4. Buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos.

8.1.5.Pasiūlymas buvo pateiktas ne perkančiosios organizacijos nurodytomis elektroninėmis CVP IS priemonėmis.

**9. PASIŪLYMŲ VERTINIMAS**

9.1. Perkančios organizacijos neatmesti pasiūlymai vertinami pagal mažiausios kainos kriterijų.

**10. PRELIMINARI PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

10.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos mažėjimo tvarka. Jeigu kelių pateiktų pasiūlymų yra vienodos kainos naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

10.2. Pirkimą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.

10.3. Laimėjusiu pasiūlymas pripažįstamas Viešųjų pirkimų įstatymo bei šių pirkimo sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 3 darbo dienas, praneša kiekvienam pasiūlymą pateikusiam tiekėjui CVP IS susirašinėjimo priemonėmis. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo sąlygų 8.1. punkto nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

10.4. Pranešime laimėjusiam tiekėjui perkančioji organizacija nurodo laiką, iki kada jis turi pasirašyti pirkimo sutartį.

10.5. Perkančioji organizacija patvirtina pasiūlymų eilę ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir skundai, jeigu jų gauta, bet ne anksčiau kaip po 5 kalendorinių dienų nuo pranešimo apie preliminarią pasiūlymų eilę išsiuntimo tiekėjams dienos.

10.6. Jeigu tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia pirkimo sąlygose nustatyto pirkimo sutarties įvykdymo užtikrinimo (kai jo reikalaujama) arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**11. PRETENZIJŲ IR SKUNDŲ NAGRINĖJIMO TVARKA**

11.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai. Pretenzija turi būti pateikta raštu – paštu arba per kurjerį, elektroninėmis priemonėmis.

11.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

11.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

11.4. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

**12. PIRKIMO SUTARTIES SĄLYGOS**

12.1. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu.

12.2. Sudaroma pirkimo sutartis atitinka laimėjusio tiekėjo pasiūlymą ir šias sąlygas:

12.2.1. Prekių kiekis ir asortimentas numatomas šalių susitarimu ir nurodomas prieduose, kurie yra neatskiriama sutarties dalis.

12.2.2. Pirkėjas užsakymą reikiamų prekių kiekiui perduoda tiekėjui telefonu, kitu abiem pusėms priimtinu būdu arba pristatymo vietoje pardavėjo atstovui.

12.2.3. Tiekėjas, gavęs iš pirkėjo užsakymą įsipareigoja nustatytomis sąlygomis ir terminais (pagal pridedamą grafiką) pateikti pirkėjui kokybiškas, atitinkančias standartus ir technines sąlygas, prekes.

12.2.4. Tiekėjo parduodamų prekių kokybė patvirtinta prekės gamintojo arba nepriklausomos atestuotos laboratorijos išduotu kokybės liudijimu (sertifikatu), kuriuose deklaruojami prekių tinkamumo naudoti terminai ir prekių kokybės rodikliai, kurie atitinka Lietuvos Respublikos nustatytus privalumus ir reikalavimus.

12.2.5. Prekes gali priimti pirkėjo atstovas, turintis nustatyta tvarka patvirtintą įgaliojimą.

12.2.6. Prekės pagal asortimentą, kiekį ir kokybę priimamos jų perdavimo pirkėjui momentu, bet pretenzijos dėl perduotų prekių asortimento, kiekio ir kokybės gali būti pareikštos ir vėliau.

12.2.7. Pretenzijos dėl kokybės pareiškiamos ir nekokybiškos prekės grąžinamos atgal, prekių realizavimo terminų ribose, jei nustatoma tiekėjo kaltė dėl nekokybiškos produkcijos pristatymo.

12.2.8. Prekių grąžinimo atveju pirkėjas išrašo debetinę sąskaitą-faktūrą, nurodant visus privalomus Buhalterinės apskaitos pagrindų įstatymu numatytus rekvizitus bei pagal kokius dokumentus pirkėjas gavo prekes, datas, serijas ir numerius.

12.2.9. Pirkėjas pasilieka teisę koreguoti priede nurodytus prekių kiekius, atsižvelgiant į įstaigos lankytojų lankomumą.

12.2.10. Mėsa ir mėsos produktai tiekiami siūlyme nurodytomis kainomis.

12.2.11. Produktų kainos gali būti keičiamos dėl pasikeitusių mokesčių (PVM, akcizo, muitų), taip pat dėl Lietuvos Respublikos Statistikos departamento skelbiamų mažmeninių kainų pokyčio.

12.2.12. Už prekes pirkėjas su tiekėju atsiskaito mokėjimo pavedimu per 30 kalendorinių dienų nuo sąskaitos-faktūros išrašymo dienos.

12.2.13. Už užsakytų prekių nesavalaikį pristatymą tiekėjas moka pirkėjui 0,02 proc. dydžio delspinigius nuo nepateiktų prekių kiekio vertės.

12.2.14. Ginčai dėl sutarties vykdymo bus sprendžiami abipusių derybų būdu.

12.2.15. Nepavykus išspręsti ginčų derybų būdu, ginčai sprendžiami įstatymų nustatyta tvarka.

12.2.16. Pirkėjas gali nutraukti sutartį vienašališkai – pasikeitus maitinimo organizatoriui, apie tai įspėjus tiekėją prieš 30 kalendorinių dienų; kai pateiktų prekių kokybė neatitinka 12.2.3 punkto reikalavimų ir po raštiško pranešimo apie tai nepakeičia prekių per 3 dienas, įspėjus tiekėją prieš 10 dienų; kai tiekėjas nepateikia prekių ilgiau kaip per 5 dienas.

12.2.17. Sutartis gali būti nutraukta abiejų šalių susitarimu, raštiškai įspėjus kitą šalį prieš vieną mėnesį.

12.2.18. Sutartis galioja nuo 2018 m. spalio 1 d. iki 2019 m. rugsėjo 30 d., su galimybe pratęsti sutartį.